Carles Puigdemont i Casamajó
Hi Carles Puigdemont i Casamajó (Kinatalan nga kaluwas: [ˈkarɫəs pudʒdəˈmon i kazəməˈʒo] ( listen);[lower-alpha 1] 29 han Disyembre 1962) usá nga polítiko tikang ha Catalunya, nga amo an nagin Mangulo han Kagamhanan han Catalunya han 12 han Enero 2016. It iya yana nga status usa nga ginkakadebete katapos han unilateral nga pagdeklara hin paglugaring han Catalunya tikang han Ginhadi-an han Espanya han 27 han October 2017. Tikang han paglantaw han kasanhi nga Kagamhanan han Catalunya, nagpapabilin hiya nga Mangulo. Tikang han paglantaw han Kagamhanan han Espanya, an Espanyol nga Parlamento upod han mga nagdudumara ngan mga oposisyon nga partido, an mga Oposisyon nga partido ha Parlamento Catalan, ngan han mga korte nga Espanyol, gintanggal hiya tikang ha puwesto han Primer Ministro nga hi Mariano Rajoy han 28 han Oktubre 2017.[1] Waray ginkilala ni Puigdemont an pagtanggal ha iya tikang ha puwesto, nagsiring hiya nga "matrabaho paghimo hin gawasnon nga nasod" hiyá ngan naghangyo han mga Catalan nga "tumipa nga pagkademokratiko" han pag-implementa han Artikulo 155 han Espanyol nga Konstitusyon han 1978.[2] Han 30 han Oktubre, nahinabo nga hi Puigdemont ngan bahin han gintanggal nga iya gobyerno kinmalagiw ngadto ha Belgika hin usa nga gios nga paglikay hin pagbúhat tikang han mga korte nga Espanyol,[3] samtang an Espanyol nga Piskal-Heneral nga hi José Manuel Maza nagpasamwak hin kriminal nga pagkiha patok ha ira tungod hin rebelyon, sedisyon ngan pagdespalko.[4][5]
Natawo hiya ha Amer, Girona, ngan an iya syahan nga karera dida nahibase ha periodismo ha dirudilain nga mga lokal nga mga peryodiko. Ha urhe nga panahon hiya an nagin-direktor han Catalan News Agency, pati gihapon han pan-semana nga Catalonia Today. Usa hiya nga naugop han Convergencia i Unio (CiU) tikang han 1983 kutob 2016, ngan nagtikang hiya han iya karera ha politka han 2006, han kapili niya nga delegado ngadto ha Parlamento han CiU. Han 2011, napili hiya nga alkalde han Girona, nga diin nag-ukoy hiya hin pira ka tuig, katapos han pagdaog han mga piniliay han munispyo nga ginbuhat hiton ngahaw nga tuig.[6] Paglabay hin upat ka tuig, hiya an nagin bag-o nga mangulo han Associació de Municipis per la Independència (Asosasyon hin mga Munisipyo para hin Independensya).
Han 10 han Enero 2016, hiya an napili nga ika-130 nga Mangulo han Generalitat han Catalunya han Parlamento han Catalunya. Nagsunod ini hin kasabotan nga ginkaangay han naglabay nga adlaw han Junts pel Sì ngan han CUP, nga diin ginpasamwak nga masaliwan hiya kan Artur Mas nga mangulo han Generalitat para hin garantiya hin parlamentaryo nga kadig-on han iya Kagamhanan. Han 14 han Enero ginpresenta niya an iya bag-o nga Kagamhanan.[7][8]
Syahan nga bahin han kinabuhi[igliwat | Igliwat an wikitext]
Natawo hi Puigdemont was han 29 han Disyembre 1962 ha Amer (Lalawigan han Girona).[9] Anak hiya nira Xavier Puigdemont i Oliveras ngan Núria Casamajó i Ruiz, ngan ikaduha hin walo nga magburogto nga kalalakin-an tikang hin pamilya hin tradisyon nga naghihimo hin pastilyas. Bisan man kun diri nananungod hin direkta ha politika an iya pamilya, an iya apoy ha tuhod ngan an iya tiyo o batà nga hi Josep Puigdemont (1979–1983) mga alkalde han Amer.
Nakakuha hiya hin basiko nga pag-aram ngan nag-iskwela hiya hin sekondariya nga pag-aram didto han iya tuminongnong nga bungto han Amer, katapos gin-edukar ha boarding school ha Santa Maria del Collell ha Girona. Ha edad nga 16, usa nga peryodista na hiya para han peryodiko nga Diari de Girona, nga nagsurat hin mga sumat hin futbol ngan iba pa nga mga sumat. Nag-aram hiya hin Kinatalan nga pilolohiya ha Unibersidad han Girona, nga diin binmiya hiya, hin waray paggradwar basi magtrabaho ha peryodismo.
Karera ha peryodismo[igliwat | Igliwat an wikitext]
Han 1981, nagtikang hiya pagtrabaho para han peryodiko nga El Punt, nga diin nagtapos hiya nga editor-in-chief. Nagtrabaho gihapon hiya dida han peryodiko nga Presència.
Han 1988, nagbuhat hiya hin proyekto hin panirok hin mga reperensya tikang han prensa ha langyaw mahitungod han Catalunya, nga an basahon nga iya natirok nagdangat han pagmantala han 1994 nga libro Cata... què? Catalunya vista per la premsa internacional ("Cata...anó? An Catalonia ha pagkita han prensa ha langyaw").[10] Api hiya han Katitirok hin mga Catalan nga Peryodista. Dida han 1992 nga Olimpico nga mga Mulay ha Barcelona, inmapi hiya hin organisasyon nga nag-ugop hin mga nasyonalista nga Catalan nga gindetenir nga bahin han sinisiring nga "Operasyon Garzón".
Han dekada han mga 1990, nagbiyahe hiya ha iba nga mga dapit ha sakob han Europa ngan nagtikang hiya hin pagtrabaho ha pag-aplikar hin mga bag-o nga mga teknolohiya ha impormasyon, nga dinmangat han paghimo han Ahensya hin mga Sumat Catalan (ACN), nga gintugonan han Generalitat han 1999. Gindumara ni Puigdemont an ahensya kutob 2002, nga diin an mangulo-hadto han Diputació de Girona nga hi Carles Pàramo (CiU), nag-imbita ha iya nga kumuha han posisyon hin direktor han Balay hin Kultura han Girona. Hiya gihapon an nagtukod han Catalan nga peryodiko ha Ininggles nga Catalonia Today.
Karera ha politika[igliwat | Igliwat an wikitext]
Binmiya hiya ha peryodismo basi tumambong hin bug-os ha politika dida han 2006 han paghatag hin bag-o nga imbita han CiU ha iya: nga umapi dida han kandidatura para han Parlamento Catalan.[11] Han 2007, dinmalagan hi Puigdemont para han lokal nga mga piniliay nga kandidato han Convergencia i Unio, kundi waray hiya magmalinamposon ngan nagpabilin ha oposisyon. Kundi, dida han mga sumunod nga mga lokal nga piniliay (2011), nabungkag niya an 32-ka-tuig nga pagkapot hin poder han Partido Socialista han Catalunya ha Girona ngan nagin alkalde.[12]
Han Hulyo 2015, sinmunod hiya kan Josep Maria Vila d'Abadal nga Mangulo han Association of Municipalities for Independence ngan napili hiya nga usa nga MP para han Junts pel sì nga kandidatura han Girona ha mga pinili-ay para han Parlamento han Catalunya (27 han Septyembre 2015).[13] Napili hiya nga Mangulo han Catalunya han 10 han Enero 2016, sunod hin kataposan nga kasabotan han mga Catalan nga independentista nga partido Junts pel sì ngan CUP.[14][15] Han 11 han Enero 2016, binmiya hiya hin pagka-Alkalde han Girona kay diri hiya puyde magin-Mangulo ngan magin-Alkalde hin dungán.[16] Hiya an syahan nga Mangulo nga Catalan nga dinmiri paghurar hin pag-ugop ngadto han Espanyol nga konstitusyon ngan han yana nga monarka nga hi, Felipe VI.[kinahanglan hin kasarigan]
Krisis ha Catalunya[igliwat | Igliwat an wikitext]
Han 27 han Oktubre 2017, katapos hin pagdumara han gin-debate nga Catalan nga pagdeklara hin paglugaríng nga dangat han gin-debate gihapon nga pagpasa han referendum hin paglugaríng han 1 han Oktubre (nga diin an mga binmotos waray magkatunga han mga puyde binmotos bisan man kon pipira hini ginpugngan hin pagvotos han Espanyol nga Guardia Civil), gintanggal hi Puigdemont tikang ha puwesto ha ilarom han mga previso han Artikulo 155 han Espanyol nga Konstitusyon.[17][18]
Ginkiha hiya hin mga pagtahap hin sedisyon, rebelyon ngan pagdespalko hin publiko nga salapî nga ginsumite han Piskal Heneral nga hi José Manuel Maza ngadto han Audiencia Nacional.[19][20] Inmulpot hi Puigdemont ha Bruselas han 30 han Oktubre, siring nga diri hiya mabalik kun diri hiya magkaada hin garantiya hin matadong nga pagtul-id ha korte ha Espanya.[21] An Maghirilom han Estado para hin Asilo, Migrasyon ngan Pagyano hin Pagdumara nga hi Theo Francken nagsiring nga puyde hiya mamiling hin asylum dida han nasod.[22] Han 2 han Nobyembre, nagpagawas hin Europeo nga Sugo hin Pagpadakop ngadto han mga opisyales ha Belhika patok kan Puigdemont ngan upat nga mga api han gabinete.[23] Sunod hin duha ka adlaw, nagsumite hira ngadto han Belgika nga kapolisanan[24], ngan ginbuhi-an hira hadton ngahaw nga adlaw dida hin kondisyon nga diri hira gintutugotan nga lumakat tikang ha Belhika ngan ighatag an ira mga pasaporte ngadto han mga Belhika nga mga opisyales.[25]
Personal nga panginabuhi[igliwat | Igliwat an wikitext]
Kasal hi Puigdemont tikang han 2000 ngadto hin taga-Romania nga periodista nga hi Marcela Topor, ngan mayda nira duha nga anak-nga-babaye.[26] Nayakan hiya hin Kinatalan, Frinanses, Rinomano, Kinatsila ngan Ininggles.[27]
Mga tigaman[igliwat | Igliwat an wikitext]
- ↑ Kinatsila nga kaluwas: [ˈkaɾles puɣðeˈmon(t) i kasamaˈxo]
Mga kasarigan[igliwat | Igliwat an wikitext]
- ↑ Ponce de León, Rodrigo (27 Oktubre 2017). "Rajoy cesa a Puigdemont y su Govern y convoca elecciones para el 21 de diciembre". eldiario.es (ha Kinatsila). Ginkuhà 27 Oktubre 2017.CS1 maint: unrecognized language (link)
- ↑ "Catalan ex-leader Carles Puigdemont vows to resist takeover" (ha Ininggles). BBC News. 28 Oktubre 2017. Ginkuhà 29 Oktubre 2017.CS1 maint: unrecognized language (link)
- ↑ Cortizo, Gonzalo (30 Oktubre 2017). "Puigdemont y parte de su gobierno se refugian en Bélgica para evitar a la justicia española". eldiario.es (ha Kinatsila). Ginkuhà 30 Oktubre 2017.CS1 maint: unrecognized language (link)
- ↑ Guindal, Carlota (30 Oktubre 2017). "La Fiscalía se querella contra Puigdemont y el Govern por rebelión y sedición". La Vanguardia (ha Kinatsila). Ginkuhà 30 Oktubre 2017.CS1 maint: unrecognized language (link)
- ↑ Jones, Sam (30 Oktubre 2017). "Spanish prosecutor calls for rebellion charges against Catalan leaders". The Guardian (ha Ininggles). Barcelona. Ginkuhà 30 Oktubre 2017.CS1 maint: unrecognized language (link)
- ↑ "Carles Puigdemont personal blog – About me". Carlespuigdemont.cat. Ginkuhà 30 Oktubre 2017.
- ↑ "Junts pel Sí i la CUP tanquen un acord per a dur endavant la legislatura". VilaWeb.cat (ha Catalan). 9 Enero 2016. Ginkuhà 9 Enero 2016.
- ↑ "Acord entre Junts pel Sí i la CUP amb Carles Puigdemont de president i sense Mas". 324.cat (ha Catalan). 9 Enero 2016. Ginkuhà 9 Enero 2016.
- ↑ "Carles Puigdemont i Casamajó". Enciclopedia.cat. Grup Enciclopèdia Catalana. Ginkuhà 9 Enero 2016.
- ↑ "La Campana Editorial – Cata...què?". lacampanaeditorial.com (ha Spanish). Ginkuhà 27 Oktubre 2017.
- ↑ "Puigdemon'ts profile as a MP". Parlament de Catalunya (ha Catalan).
- ↑ "Carles Puigdemont (CiU) serà el nou alcalde de Girona i acaba amb 32 anys d'hegemonia del PSC". Ara.cat (ha Kinatalan). 22 Mayo 2011. Ginkuhà 9 Enero 2016.CS1 maint: unrecognized language (link)
- ↑ March, Oriol (27 Disyembre 2015). "La refundació de CDC passa pels alcaldes". Ara. p. 22.
|access-date=requires
|url=(help)
- ↑ "Carles Puigdemont, de alcalde de Girona a president de la Generalitat" [Carles Puigdemont, from mayor of Girona to president of the Generalitat]. La Vanguardia (ha Kinatsila). 9 Enero 2016. Ginkuhà 10 Enero 2016.CS1 maint: unrecognized language (link)
- ↑ "The parties in Catalonia have reached an agreement to form an independentist government". Vilaweb. 2016-01-09. Ginkuhà 2016-01-09.
- ↑ "Puigdemont renuncia a la alcaldía de Girona tras ser investido President". La Sexta (ha Kinatsila). 11 Enero 2016. Ginkuhà 11 Enero 2016.CS1 maint: unrecognized language (link)
- ↑ "Spanish PM dissolves Catalan parliament". BBC News. 2017-10-27. Ginkuhà 2017-10-27.
- ↑ "Real Decreto 942/2017, de 27 de octubre, por el que se dispone, en virtud de las medidas autorizadas con fecha 27 de octubre de 2017 por el Pleno del Senado respecto de la Generalitat de Cataluña en aplicación del artículo 155 de la Constitución, el cese del M.H. Sr. Presidente de la Generalitat de Cataluña, don Carles Puigdemont i Casamajó. Boletin Oficial del Estado núm. 261, de 28 de octubre de 2017, páginas 103562 a 103563" [Dekreto han kanan hadì 942/2017 han 27 Oktubre] (ha Kinatsila). 27 Oktubre 2017. Ginkuhà 29 Oktubre 2017.CS1 maint: unrecognized language (link)
- ↑ "La Fiscalía se querella contra Puigdemont y el Govern por rebelión y sedición". La Vanguardia. 2017-10-30.
- ↑ "El fiscal se querella por rebelión, sedición y malversación contra Puigdemont y Forcadell". El País. 2017-10-30.
- ↑ Stone, Jon (31 Oktubre 2017). "Carles Puigdemont says he can't return to Catalonia because Spain is intent on 'vengeance'". The Independent. Bruselas. Ginkuhà 31 Oktubre 2017.
- ↑ "Catalonia's ousted president just fled the country". Independent.co.uk. 30 Oktubre 2017. Ginkuhà 30 Oktubre 2017.
- ↑ "Spain issues warrant for Catalan ex-leader". BBC News (ha English). 2017-11-03. Ginkuhà 2017-11-04.
- ↑ Boffey, Daniel (2017-11-05). "Carles Puigdemont turns himself in to Belgian police". The Guardian (ha English). ISSN 0261-3077. Ginkuhà 2017-11-05.
- ↑ "Catalan ex-leader freed by Belgian judge". BBC News (ha English). 2017-11-06. Ginkuhà 2017-11-06.
- ↑ "Carles Puigdemont actress wife 'LEAVES family home' as Catalonia on brink of independence". Express.co.uk. 2017-10-27.
- ↑ "Carles Puigdemont: freedom fighter or the enemy within". Euronews.com. 2017-10-10. Ginkuhà 2017-10-11.
Mga sumpay ha gawas[igliwat | Igliwat an wikitext]
- Opisyal nga websayt
- Ininggles nga paghubad han Espanyol nga Kodigo Penal, upod an artikulo 472 (Rebelyon): http://www.legislationline.org/documents/id/18769
- CS1 maint: unrecognized language
- CS1 Catalan-language sources (ca)
- CS1 Spanish-language sources (es)
- Pages using citations with accessdate and no URL
- CS1 English-language sources (en)
- Tanan nga mga barasahon nga waray-masabtan kon diin ginkuha nga mga yakan
- Mga barasahon nga waray-masabtan kon diin ginkuha nga mga yakan from Oktubre 2017
- Articles with invalid date parameter in template
- Mga natawo han 1962
- Mga buhi nga tawo
- Politika
- Biyograpiya
cat_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn ceb_Latn war_Latn spa_Latn eng_Latn spa_Latn ast_Latn eng_Latn eng_Latn cat_Latn cat_Latn cat_Latn cat_Latn lmo_Latn cat_Latn cat_Latn eng_Latn nno_Latn lmo_Latn eng_Latn spa_Latn eng_Latn spa_Latn ast_Latn spa_Latn eng_Latn eng_Latn eng_Latn eng_Latn eng_Latn eng_Latn eng_Latn war_Latn war_Latn war_Latn eng_Latn scn_Latn eng_Latn eng_Latn eng_Latn war_Latn war_Latn hne_Deva war_Latn war_Latn ces_Latn ceb_Latn